নতুন রায়পুর
নয়া রায়পুর ভারতের ছত্তীসগঢ় রাজ্যের নতুন রাজধানী শহর। এটি একটি পরিকল্পিত শহর। ২০০০ সালে ছত্তিসগড় রাজ্যের মর্যাদা লাভ করলে এই নতুন রাজধানী শহরটি নির্মাণের পরিকল্পনা হাতে নেওয়া হয়। এটি বর্তমান রাজধানী রায়পুর থেকে ১৭ কি.মি. দূরে অবস্থিত। স্বামী বিবেকানন্দ বিমানবন্দর এই দুই শহরকে আলাদা করে রেখেছে। শহরটির আয়তন পরিকল্পনা করা হয়েছে ৮০০০ হেক্টর। চন্ডীগড়, ভূবনেশ্বর, জামশেদপুর, নাবী মুম্বই ও গান্ধীনগরের পর নয়া রায়পুর ভারতের ৬ষ্ঠ পরিকল্পিত রাজ্য স্তরের রাজধানী।
শান্তিপুর
শান্তিপুর শহর বাস ও রেল যোগাযোগের মাধ্যমে রাজ্য রাজধানী কলকাতা ও জেলা সদর কৃষ্ণনগরের সাথে যুক্ত। কলকাতা হতে শান্তিপুরের ওপর দিয়ে ৩৪ নং জাতীয় সড়ক অতিক্রম করেছে। রেলপথে শিয়ালদহ রেলওয়ে স্টেশন হতে সরাসরি শান্তিপুর বিদ্যুৎচালিত ট্রেনের মাধ্যমে সংযুক্ত। অতীতে শান্তিপুর - কৃষ্ণনগর - নবদ্বীপ ঘাট ন্যারো গেজ রেলপথ ছিল। অধুনা তা ব্রড গেজে রূপান্তরিত হয়েছে। ভাগীরথী নদীর অপর পাড়ে বর্ধমান জেলার কালনা ও হুগলী জেলাস্থিত গুপ্তিপাড়ার সাথে শান্তিপুর নৌকা পথে যুক্ত।